L 332/8
LV
Eiropas Savienības Oficiālais Vēstnesis
27.12.2022.
(33)
Ar Regulu (ES) 2020/852 tika grozīta Regula (ES) 2019/2088, nosakot, ka finanšu tirgus dalībniekiem, pirms līguma noslēgšanas un periodiski atklājot informāciju par finanšu produktiem, kuru mērķis ir ilgtspējīgs ieguldījums un kuri iegulda saimnieciskā darbībā, kas veicina vides mērķa sasniegšanu minētās regulas 2. panta 17. punkta nozīmē, ir jāiekļauj informācija par Regulā (ES) 2020/852 noteikto vides mērķi un apraksts par to, kā un cik lielā mērā finanšu produkta pamatā esošie ieguldījumi ir vides ziņā ilgtspējīgās saimnieciskajās darbībās, kā norādīts minētās regulas 3. pantā.
Turklāt Regulā (ES) 2019/2088 tagad arī noteikts, ka finanšu tirgus dalībniekiem, pirms līguma noslēgšanas un periodiski atklājot informāciju par finanšu produktiem, kas veicina vides raksturlielumus, ir jāiekļauj informācija, kas vajadzīga par finanšu produktiem, kuru mērķis ir ilgtspējīgs ieguldījums un kuri iegulda saimnieciskā darbībā, kas veicina vides mērķa sasniegšanu minētās regulas nozīmē.
Ir jādod iespēja individuālajiem ieguldītājiem viegli salīdzināt pakāpes, kādās finanšu produkti veic ieguldījumus vides ziņā ilgtspējīgās saimnieciskās darbībās.
Tāpēc Regulas (ES) 2019/2088 6. panta 1. un 2. punkta un 11. panta 2. punkta vajadzībām finanšu tirgus dalībniekiem dokumentu pielikumos vai informācijā, kas norādīta minētās regulas 6. panta 3. punktā un 11. panta 2. punktā, būtu jāiekļauj šādu ieguldījumu grafisks attēlojums, pamatojoties uz standartizētu rādītāju, kura skaitītāju veido vides ziņā ilgtspējīgās saimnieciskās darbībās veikto ieguldījumu tirgus vērtība un kura saucēju veido visu ieguldījumu tirgus vērtība.
Lai individuālajiem ieguldītājiem sniegtu uzticamu informāciju, skaitītājā būtu jāiekļauj ieguldījumu saņēmējās sabiedrībās veikto ieguldījumu tirgus vērtība, kas atspoguļo šo ieguldījumu saņēmēju sabiedrību vides ziņā ilgtspējīgo saimniecisko darbību proporcionālo daudzumu, un ieņēmumus no parāda vērtspapīriem, ja parāda vērtspapīru noteikumos paredzēts, ka šie ieņēmumi jāizmanto vides ziņā ilgtspējīgām saimnieciskajām darbībām.
Lai aptvertu visus ieguldījumus, ar kuriem var finansēt vides ziņā ilgtspējīgas saimnieciskās darbības, vajadzētu būt iespējai skaitītājā iekļaut infrastruktūras aktīvus, nekustamā īpašuma aktīvus, vērtspapīrošanas aktīvus un ieguldījumus citos finanšu produktos, kā minēts Regulas (ES) 2020/ 852 5. panta pirmajā daļā un 6. panta pirmajā daļā.
Tā kā trūkst uzticamu metodoloģiju, lai noteiktu, cik lielā mērā ar atvasinātajiem instrumentiem panāktie riska darījumi ir riska darījumi ar vides ziņā ilgtspējīgām saimnieciskajām darbībām, šādi riska darījumi nebūtu jāiekļauj skaitītājā.
Saucējam būtu jāiekļauj visu ieguldījumu tirgus vērtība.
(34)
Pašlaik nav piemērotas metodoloģijas, lai aprēķinātu, cik lielā mērā riska darījumi ar centrālajām valdībām, centrālajām bankām un pārvalstiskiem emitentiem (“riska darījumi ar suverēniem subjektiem”) ir riska darījumi ar vides ziņā ilgtspējīgām saimnieciskajām darbībām.
Lai palielinātu individuālo ieguldītāju informētību, ir lietderīgi aprēķināt un grafiski attēlot ieguldījumu apjomu vides ziņā ilgtspējīgās saimnieciskās darbībās divos veidos.
Pirmais veids ir ļaut skaitītājā iekļaut ieguldījumus parāda vērtspapīros, ko emitējušas centrālās valdības, centrālās bankas un pārvalstiski emitenti, ja parāda vērtspapīru noteikumi paredz, ka ieņēmumi jāizmanto vides ziņā ilgtspējīgām saimnieciskajām darbībām, un saucējā iekļaut ieguldījumus parāda vērtspapīros, ko emitējušas centrālās valdības, centrālās bankas un pārvalstiski emitenti, neatkarīgi no ieņēmumu izmantošanas.
Lai nodrošinātu sīkāku informāciju individuālo ieguldītāju ieguldījumu lēmumiem, finanšu tirgus dalībniekiem būtu jāpaskaidro, kāpēc daži riska darījumi ar suverēniem subjektiemnav ar vides ziņā ilgtspējīgām saimnieciskām darbībām, tostarp, ja tas tā ir tāpēc, ka trūkst piemērotu metodoloģiju, lai aprēķinātu, cik lielā mērā šie riska darījumi ir riska darījumi ar vides ziņā ilgtspējīgām saimnieciskajām darbībām.
Otrais veids ir izslēgt riska darījumi ar suverēniem subjektiem no skaitītāja un saucēja, tādējādi vēl vairāk uzlabojot finanšu produktu salīdzināmību un ļaujot individuālajiem ieguldītājiem novērtēt, cik lielā mērā finanšu produkti iegulda vides ziņā ilgtspējīgās saimnieciskajās darbībās, neiekļaujot riska darījumus ar suverēniem subjektiem.
(35)
Finanšu tirgus dalībniekiem vajadzētu būt iespējai paļauties uz trešo personu datu sniedzējiem, ja uzņēmumi vēl nav izpildījuši Regulas (ES) 2020/852 8. pantā noteikto pienākumu atklāt informāciju par to, kā un cik lielā mērā to darbības ir saistītas ar saimnieciskajām darbībām, kas kvalificējamas kā vides ziņā ilgtspējīgas saimnieciskās darbības saskaņā ar minētās regulas 3. un 9. pantu.
Lai novērtētu ieguldījumus ieguldījumu saņēmējās sabiedrībās, uz kurām neattiecas Regulas (ES) 2020/852 8. pantā noteiktā informācijas atklāšana, finanšu tirgus dalībniekiem būtu jānovērtē un jāizmanto publiski paziņotie dati.
Tikai tad, ja šādi dati nav pieejami, finanšu tirgus dalībniekiem būtu jāļauj izmantot datus, kas iegūti vai nu tieši no ieguldījumu saņēmējām sabiedrībām, vai no trešām personām, visos gadījumos ar noteikumu, ka dati, kas darīti pieejami saskaņā ar šādu informācijas atklāšanu, ir līdzvērtīgi datiem, kas darīti pieejami saskaņā ar informācijas atklāšanu, kura sniegta atbilstoši minētajam 8. pantam.